c) biudžeto eilutė 02 02 01, skirta visoms kitoms veiklos išlaidoms: 106 411 140 EUR;

COSME programos biudžetas vykdomas per keturias biudžeto eilutes, kuriose numatyti patikslintame 2014 m. finansavimo sprendime nustatyti asignavimai. Pridėjus trečiųjų šalių įnašus, ankstesniu programavimo laikotarpiu nepanaudotus asignavimus ir kitus perkėlimus, 2014 m. biudžetą sudarė:

COSME teisiniame pagrinde nustatyta, kad bendras orientacinis biudžetas, skirtas COSME programos įgyvendinimui per septynerius metus (2014–2020 m.), sudaro 2,3 mlrd. EUR. Biudžetas atitinka išlaidų ciklą, o įsipareigojimus planuojama palaipsniui didinti iki paskutiniųjų programos metų 2020 m. Manoma, kad mokėjimo asignavimų tendencija bus tokia pat, tačiau 2014 m. jie buvo mažesni, nes programa dar nebuvo nustatyti teisiniai įsipareigojimai, kurie reikalingi mokėjimams sukurti. COSME teisiniame pagrinde nustatyta, kad programa vykdoma įgyvendinant metinę darbo programą ir paramos priemones. Biudžete taip pat numatyti administraciniai asignavimai, skirti programos valdymui.

Už bendrą COSME programos įgyvendinimą atsako Komisija. Pirmojo tikslo siekiama įgyvendinant Europos investicijų fondui (EIF) patikėtas finansines priemones. 2, 3 ir 4 tikslų veiksmų įgyvendinimas didžiąja dalimi pavestas Mažųjų ir vidutinių įmonių reikalų vykdomajai įstaigai (EASME). Be to, numatyta tam tikros analitinės ir lyginamosios veiklos netiesioginį valdymą pavesti tarptautinėms organizacijoms.

2014 m. įgyvendinant COSME programą be 28 valstybių narių dalyvavo ir šios trečiosios šalys: Islandija, Juodkalnija, Turkija, Moldova ir buvusioji Jugoslavijos Respublika Makedonija.

2014 m. buvo ypač sudėtingi metai EASME. Įstaiga valdė beveik 1 100 mln. EUR dydžio biudžetą (2013 m. – 586 mln. EUR). Darbuotojų skaičius išaugo nuo 144 (2013 m.) iki 300 etato ekvivalentų metų pabaigoje. Taip atsirado augimo sunkumų, dėl kurių įgyvendinimas vėlavo. Dėl to 78,8 mln. EUR suma iš 95,5 mln. EUR biudžeto, skirto iš COSME programos lėšų, buvo perkelta įgyvendinimui 2015 m. Įstaiga vėlavimą panaikino 2015 m. ir pasiekė 98,3 % iš 2014 m. į 2015 m. perkeltų veiksmų įgyvendinimo lygį.

Asignuotosios įplaukos be nepanaudotų asignavimų perkėlimo 3 619 285

Rizikos kapitalas MVĮ toliau buvo skiriamas pagal MVĮ spartaus augimo ir inovacijų priemonę – 122 MVĮ paskirta daugiau nei 288 mln. EUR nuosavam kapitalui finansuoti. Per visą šios priemonės įgyvendinimo laikotarpį maždaug 450 MVĮ skirta daugiau nei 3 mlrd. EUR nuosavam kapitalui finansuoti. Šis rodiklis keletą metų augs, nes daugelis fondų vis dar yra ankstyvame 5 metų investavimo laikotarpio etape.

2014 m. parama toliau buvo teikiama pagal MVĮ garantijų priemonę pagal Konkurencingumo ir inovacijų programą, kuri yra paskolų garantijų priemonės pirmtakė. Pagal MVĮ garantijų priemonę daugiau nei 56 000 MVĮ buvo skirtas didesnis nei 3 mlrd. EUR finansavimas. Per visą MVĮ garantijų priemonės įgyvendinimo laikotarpį beveik 368 000 MVĮ skirtas finansavimas sudarė daugiau nei 19 mlrd. EUR.

2.2 Galimybės patekti į rinkas

COSME reglamente nustatyta, kad orientacinė 21,5% bendro biudžeto vertės dydžio suma turi būti skirta galimybėms patekti į rinkas didinti.

2014 m. 61,5 mln. EUR, arba 24 % 2014 m. finansinio paketo, buvo skirta MVĮ tarptautinimui.

Įgyvendinant COSME programą teikiama parama Europos įmonėms, visų pirma MVĮ, siekiant padėti joms pasinaudoti bendrąja rinka užmezgant verslo ryšius užsienio šalyse ir eksportuoti už Europos ribų.

Europos įmonių tinklas (EĮT), ES ir už jos ribų turintis daugiau nei 600 biurų, MVĮ teikia paramą vietoje. MVĮ padedama ieškoti tarptautinių verslo, technologijų ir mokslinių tyrimų partnerių ES ir kitose dalyvaujančiose šalyse. Teikdamas specialias konsultavimo paslaugas, tinklas skatina MVĮ dalyvauti ES finansavimo programose, kaip antai vykdomose pagal iniciatyvą „Horizontas 2020“ ir Europos investicijų ir struktūrinius fondus.

2015 m. visuose ES regionuose maždaug 450 000 MVĮ gavo Europos įmonių tinklo paslaugas – nuo informacijos apie ES teisės aktus ir programas teikimo iki specializuotų konsultavimo paslaugų (pvz., dėl intelektinės nuosavybės teisių ir efektyvaus išteklių naudojimo) ir kontaktų mezgimo renginių.

2014 m. buvo paskelbti du kvietimai teikti pasiūlymus siekiant atnaujinti tinklo narystę ir su konsorciumais, atsakingais už vietos ryšių palaikymo centrus, pasirašyti partnerystės pagrindų susitarimus. Šių susitarimų ir vėlesnių konkrečių susitarimų dėl pirmųjų dviejų veiklos metų pasirašymas vėlavo, kai kurių susitarimų pasirašymas užsitęsė iki 2015 m. birželio mėn. Tačiau su didžiąja dauguma partnerių, kurių pasiūlymai buvo priimti paskelbus pirmąjį kvietimą, EĮT pradėjo veiklą nuo 2015 m. sausio 1 d. Be to, nuo šios dienos prie jų tinkamų finansuoti išlaidų prisideda Komisija.

EĮT veikla 2014 m. buvo finansuojama KIP 2013 m. darbo programos lėšomis siekiant užtikrinti veiklos tęstinumą, o COSME 2014 m. darbo programos lėšomis buvo bendrai finansuojama 2015 m. veikla (49,5 mln. EUR biudžetas).

Be to, COSME programos lėšomis buvo finansuojami keli veiksmai, skirti MVĮ tarptautinimui trečiosiose šalyse remti, įskaitant MVĮ intelektinės nuosavybės teisių pagalbos tarnybas. Naudodamosi 7,2 mln. EUR biudžetu, jos teikė konsultacijas ir paramą Europos MVĮ, susidūrusioms su intelektinės nuosavybės teisių problemomis, kilusiomis Kinijoje, ASEAN ir MERCOSUR valstybėse narėse arba dėl jų veiksmų. ES ir Japonijos bendradarbiavimo pramonės srityje centras (2,6 mln. EUR) padėjo, be kita ko, sudaryti galimybes MVĮ patekti į Japonijos rinką.

2.3 Pagrindinių sąlygų ir konkurencingumo gerinimas

COSME reglamente nustatyta, kad orientacinė 11 % bendro biudžeto vertės dydžio suma turi būti skirta pagrindinių sąlygų ir konkurencingumo gerinimui.

2014 m. šiam tikslui buvo skirta 24,3 mln. EUR iš darbo programos ir 5,8 mln. EUR iš paramos priemonių, iš viso 11,7 % finansinio paketo vertės.

COSME programos lėšomis buvo finansuojami veiksmai, kuriais siekiama mažinti administracinę naštą, remti pažangų ir MVĮ palankų reguliavimą, gerinti valstybių narių pramonės politikos krypčių koordinavimą ir stiprinti principo „visų pirma galvokime apie mažuosius“ taikymą. Be to, COSME programa buvo skatinamas efektyvus išteklių naudojimas, tvarumas ir įmonių socialinė atsakomybė. Taip pat buvo vykdomi veiksmai, kuriais siekiama gerinti strategiškai svarbių Europos ekonomikos sektorių konkurencingumą.

Vykdant veiklą, kuria siekiama gerinti pagrindines sąlygas MVĮ, buvo finansuojama ši veikla:

Aukšto lygio grupė dėl administracinės naštos mažinimo: 0,4 mln. EUR.

Iniciatyvos „Small Business Act“ sekimas ir stebėjimas, įskaitant MVĮ asamblėją, MVĮ pasiuntinių tinklo susirinkimus ir Europos įmonių apdovanojimus: 1,8 mln. EUR.

Iniciatyvos „Small Business Act“ įgyvendinimas, informuojamosios veiklos priemonės, įskaitant „Business Planet“, Europos smulkiojo verslo portalą ir MVĮ politikos rėmimo struktūrinių fondų lėšomis vadovų publikavimą: 1,3 mln. EUR.

MVĮ veiklos apžvalga: 0,9 mln. EUR.

Efektyvaus išteklių naudojimo savarankiško vertinimo priemonė, skirta MVĮ: 0,5 mln. EUR.